آرامی یئ گئل زوٙن یأکوٙنە نی و خوش چأن گئل زوٙن یأکاگئرئتئە. ڤیرگار نازار، نیسموٙن گأپ کئلوٙن و ڤئ کار گئرئتئن کوٙمولأیأکیا مأصأڤی جوٙر ڤا جوٙر د مینجا خألک آرامی زوٙن باعئث بییە کئ زوٙن فئرە غأنی بوٙە. پارئ یی د لئزڤیا زوٙن آرامی فئمئسئن یئن، ڤألی د ری ڤئ ری ڤئنوٙ یئ دأسە ھأنی دئشوٙ سأختئن. پارئ یی د زوٙنا آرامی د گات ئیسئنی فئرە نوم دیار و دیار بیینە و نومیا جاڤأنە یی سی خوشوٙ دارئن چی آشوٙری کئ زوٙن آرامی أفتوزأنوٙن کومولأیأکیا مأسییە. پارئ یی د لئزڤیا ڤا نوم «أفتوزأنوٙن» و «أفتونئشین» گوتە کاری بیینە کئ مأرز مینجا ڤئنوٙ گئلال فورات یا یئ قأری نئھاتئر د ڤئنە. ھأمچئنی بوٙە یئ گئل مأرز مینجا ئو جأرغە د زوٙنا آرامی کئ ئیسئ ھأچایأڤأر دارئن (ڤئ نوم «نۊآرامی»)، و ئو جأرغە کئ ئیسئ چی زوٙنا نیسموٙنی ڤئ کار گئرئتئ بوٙأن و جأرغە تئر کئ ئیسئ د بیئن رأتئنە و سی دوٙنئسمأنیا دئل رأتئ یی دارئن کأشی.